SABUY วิ่งต่อ 5% หลังจับมือ “ทรูมันนี่” ให้บริการผ่าน “กลุ่มสบายเทคฯ” ทุกช่องทาง
SABUY วิ่งต่อ 5% หลังจับมือ “ทรูมันนี่” ให้บริการผ่าน "กลุ่มสบายเทคฯ" ทุกช่องทาง
SABUY วิ่งต่อ 5% หลังจับมือ “ทรูมันนี่” ให้บริการผ่าน "กลุ่มสบายเทคฯ" ทุกช่องทาง
17 มี.ค. 2564

ผู้สื่อข่าวรายงานว่า ราคาหุ้น บริษัท สบาย เทคโนโลยี จำกัด (มหาชน) หรือ SABUY ล่าสุด ณ เวลา 10.18 น.อยู่ที่ 4.16 บาท บวก 0.20 บาท หรือ 5.05% สูงสุดที่ 4.30 บาท ต่ำสุดที่ 4.06 บาท ด้วยมูลค่าซื้อขาย 277.92 ล้านบาท

ทั้งนี้ราคาหุ้น SABUY ปรับตัวขึ้นหลังย้ายเข้าเทรด SET เมื่อวานนี้ (16 มี.ค.) เป็นวันแรก อีกทั้งยังประกาศจับมือ ทรูมันนี่ ขยายความร่วมมือให้บริการทุกช่องทางใน Ecosystem หนุนยอดใช้เพิ่มขึ้น
โดยนายวิรัช มรกตกาล ประธานเจ้าหน้าที่บริหารสายงานพาณิชย์และการลงทุน SABUY เปิดเผยว่า ปัจจุบันบริษัทอยู่ระหว่างการขออนุญาตจากธนาคารแห่งประเทศไทย (ธปท.) เพื่อที่จะบริการเกี่ยวกับ E-Wallet ระหว่างกัน จากสบายมันนี่ และ ทรูมันนี่ วอลเล็ท เช่น บริการการเติมเงินเข้าวอลเล็ทระหว่างกัน โดยคาดจะเห็นความชัดเจนในปีนี้
ทังนี้จากปัจจุบันที่มีความร่วมมือในธุรกิจตู้จำหน่ายสินค้าเวนดิ้งพลัส สบาย เทคฯ เปิดขยายช่องทางการรับชำระเงินโดยทรูมันนี่ วอลเล็ท ไปในทุกตู้ของเวนดิ้งพลัส ปัจจุบันมีจำนวน 6,000 ตู้ และสิ้นปีนี้คาดว่าจะมี 12,000 ตู้ และการรับชำระผ่านทรูมันนี่ วอลเล็ท บนระบบ SABUY POS ซึ่งวางแผนกระจายไปในกลุ่มของ SABUY และพันธมิตร ตั้งเป้าปีนี้ 30,000 ร้านค้า
นอกจากนี้ยังเตรียมเปิดระบบรองรับการทำการยืนยันตัวตน หรือ E-KYC แก่ผู้ใช้ ทรูมันนี่ วอลเล็ท ให้สามารถทำการสมัครหรือยกระดับการยืนยันตัวตนผ่านการ dip-chip บัตรประชาชน ในทุกช่องทางของ SABUY ทั้งระบบตู้เติมเงินเติมสบายพลัส เวนดิ้งพลัส และ SABUY POS ผ่านการ โดยจะพร้อมเปิดให้บริการภายในไตรมาสที่ 2/64
สำหรับการย้ายเข้าไปซื้อขายในตลาดหลักทรัพย์แห่งประเทศไทย (SET) จากเดิมที่ซื้อขายอยู่ในตลาดหลักทรัพย์เอ็ม เอ ไอ (mai) คาดว่าจะช่วยให้มีการเติบโตในอนาคตที่มากยิ่งขึ้น ในขณะเดียวกันยังเพิ่มโอกาสที่จะให้นักลงทุนสถาบันเข้ามาลงทุนเพิ่มเติม โดยที่ผ่านมาได้มีการติดต่อเข้ามาจากนักลงทุนสถาบันต่างๆ และนักวิเคราะห์การลงทุนที่สนใจในบริษัท SABUY เพิ่มเติม